**AKADEMSKA NAGRADA AMAC-UK**

***Detaljne upute za prijavu***

Ovu nagradu dodjeljuje Almae Matris Alumni Croaticae - Ogranak za Veliku Britaniju (u daljem tekstu AMAC-UK), sa svrhom da **studentima** i **mladim znanstvenicima** iz Republike Hrvatske omogući ostvarenje projekta iz njihovog područja interesa. Cilj nagrade je, prije svega, pomoći kvaliteti znanstvenog rada u institucijama u domovini. Prednost će imati projekti koji uključuju posjetu ili pospješuju znanstveni kontakt i suradnju sa institucijama u Britaniji iz danog područja.

Kandidat za ovu nagradu mora biti

(a) sadašnji ili bivši student jednog od sveučilista u Republici Hrvatskoj

(b) osoba sa državljanstvom Republike Hrvatske

(c) osoba sa stalnim boravkom i/ili radnim odnosom u Republici Hrvatskoj

***Prijava za Nagradu AMAC-UK***

Kandidati koji udovoljavaju gore navedenim uvjetima mogu se prijaviti direktno na adresu AMAC-UK. Obavijest o raspisivanju natječaja poslana je prodekanima za znanost na fakultetima, ravnateljima znanstvenih institucija u Republici Hrvatskoj, te rektorima sveučilista i Ministarstvu za znanost Republike Hrvatske.

Za ovogodišnju Nagradu AMAC-UK 2013. prijavnice moraju stići na adresu AMAC-UK najkasnije do 30 travnja 2013.

Svaka prijava mora sadržavati

**1)** Kratki životopis kandidata i bibliografiju

**2)** Ispunjenu prijavnicu koja treba sadržavati

A) svrhu i kratak plan projekta (najviše 500 rijeći)

B) instituciju ili mjesto gdje se želi provesti projekt

C) vrijeme trajanja projekta;

D) procjenu kako ce projekt doprinijeti akademskoj karijeri kandidata

E) ocjenu značajanosti projekta za promicanje hrvatske znanosti i kulture

F) obrazloženje kako sredstva nagrade sudjeluju u troškovima čitavog projekta

**3)** Pismo potpore kandidatu od osobe koja poznaje kandidatov dosadašnji rad i može procijeniti kvalitetu predloženog projekta. Ta osoba može biti (ali ne isključivo) predstojnik zavoda, voditelj laboratorija, ravnatelj institucije, voditelj slične inicijative itd***.***

***Akademsko područje kandidata i izborno tijelo***

Vijeće AMAC-UK svake godine formira Izbornu komisiju od znanstvenika i stručnjaka za dodjelu nagrade AMAC-UK, ovisno o akademskom području prijavljenih projekata. Vijeće AMAC-UK izabire komisiju izmedju članova AMAC-UK (gdje god je to moguće) ili poziva odgovarajuće stručnjake izvan redova AMAC-UK.

***Iznos i uvjeti korištenja nagrade***

Iznos nagrade varira od godine do godine, ovisno o raspoloživim sredstvima AMAC-UK. Iznos odredjuje Vijece AMAC-UK. Nagrada se može utrošiti samo za plaćanje troškova navedenih u prijavi projekta. Prilikom raspisivanja natječaja za nagradu objavljuje se raspon moguće vrijednosti nagrade, a konačni iznos ovisi o odluci Vijeća. Ovisno o projektu i sredstvima Vijeće se može odlučiti i za nekoliko manjih, umjesto jedne veće nagrade.

***Izvještaj nakon završetka projekta***

Nakon završetka projekta od dobitnika se očekuje sažetak projekta, te pismeni izvještaj o utrošku nagrade. Izvještaj treba predati u elektronskoj formi (Word dokument, Times New Roman, font size 12), koji se objavljuje na web stranici AMAC-UK.